b'\n_START_ARTICLE_\nDorotean kunta\n_START_SECTION_\nKuntajaon kehitys\n_START_PARAGRAPH_\nDorotean pit\xc3\xa4j\xc3\xa4 erotettiin kappeliseurakunnaksi \xc3\x85selen pit\xc3\xa4j\xc3\xa4st\xc3\xa4 vuonna 1795. Vuoden 1862 kuntauudistuksessa pit\xc3\xa4j\xc3\xa4st\xc3\xa4 perustettiin Dorotean maalaiskunta. Vuoden 1952 kuntauudistus ei muuttanut aluejakoa, ja vuoden 1971 kuntauudistuksessa maalaiskunta muutettiin Dorotean kunnaksi. Vuonna 1974 se liitettiin \xc3\x85selen kuntaan, mutta jo vuonna 1980 Dorotea erotettiin siit\xc3\xa4 j\xc3\xa4lleen omaksi kunnakseen.\n_START_SECTION_\nTaajamat\n_START_PARAGRAPH_\nKunnassa on 1 taajama, jonka osuus kunnan v\xc3\xa4est\xc3\xb6st\xc3\xa4 vuoden 2010 lopussa oli 53,6 prosenttia. Taajamien ulkopuolella asui tuolloin 1 335 asukasta. Kunnan ainoa taajama on sen keskustaajama Dorotea, jossa oli 1 543 asukasta.'